Таму нібыта чароўную кнігу вечнасці гартаем мы сёння старонкі дзеяў нашых папярэднікаў. Мы прагнем як мага больш даведацца пра тое, як беларусы станавіліся і сталі беларусамі, раўнапраўнымі і роўнакаштоўнымі насельнікамі сваёй зямлі, еўрапейскай прасторы і сусветнай супольнасці, дзе наша беларуская адметнасць шануецца і ўспрымаецца натуральна і годна.